Narodna knjižnica i čitaonica Lipovljani

Bilješke

Polugodišnji izvještaj o izvršenju financijskog plana za 2024.g.

Za razdoblje od 1.1.-30.6.2024.g.

|  |  |
| --- | --- |
| **Broj RKP-a:** | **48533** |
| **Matični broj:** | **4281900** |
| **Razina:** | **21** |
| **Šifra djelatnosti:** | **9101** |
| **Razdjel:** | **000** |
| **Šifra grada/opć.:** | **232** |

**Zakonski okvir**

Zakon o proračunu (Narodne novine, br. 87/08, 136/12,15/15 i 144/21)

Pravilnik o proračunskom računovodstvu i Računskom planu – pročišćeni tekst (Narodne novine, br. 124/14, 115/15, 87/16, 3/18, 126/19 ,108/20,158/23)

Pravilnik o polugodišnjem i godišnjem izvještaju o izvršenju proračuna – pročišćeni tekst (Narodne novine, br. 24/13, 102/17, 1/20 ,147/20, 31/21 i 37/22)

**Prihodi i primici poslovanja**

**Račun plana 6-** Prihodi poslovanja =32.966,23 €, indeks realizacije je veći za 19,7 % u odnosu na prethodnu godinu iz razloga što je nabavljena računalna oprema te oprema i sitni inventar za knjižnicu i konferencijski prostor iz proračuna osnivača kao i rashodi za redovno poslovanje i nabavu knjiga , izvori od Ministarstva kulture i medija za nabavu knjiga su također veći nego u razdoblju prethodne godine za nabavu iz posebnog programa „Otkup knjiga“ ( Iskaz interesa za otkup knjiga uvrštenih na popis) te mali dio prihoda se odnosi na prikupljene članarine i zakasnine.

**Računi skupine 63-** Pomoći iz inozemstva i od subjekata unutar općeg proračuna =5.570,00€

Kapitalne pomoći su iz državnog proračuna za nabavu knjiga u knjižnici od Ministarstva kulture i medija za redovnu nabavu knjiga te donacije na temelju iskazanog interesa za otkup knjiga uvrštenih na popis otkupa knjiga (NSK)

**Računi skupine 64**- Prihodi od imovine –Kamate na depozite po viđenju 0,45€

**Računi skupine 65- Prihodi od upravnih i administrativnih pristojbi ,pristojbi po posebnim propisima i naknada** =179,90€

Prihodi po posebnim propisima Ostali nespomenuti prihodi participacija za naplatu članarina i zakasnina za posuđene knjige , indeks je za 9,4% veći u donosu na prethodnu godinu radi pružanja popularnih akcija besplatnog učlanjenja tijekom mjeseca listopada za Mjesec knjige te školskih praznika

**Računi skupine 67**- Prihodi od nadležnog proračuna=27.215,88 €

Prihodi od nadležnog proračuna za financiranje rashoda poslovanja financira proračunskog korisnika za plaće i materijalne rashode ,indeks je za 14,5% veći u odnosu na prethodnu godinu radi povećanja koeficijenta za obračun plaće zaposlenika.

Prihodi za financiranje rashoda poslovanja i za nabavu nefinancijske imovine odnosi se za nabavu knjiga i računalne opreme i opremanje knjižnice .

**Rashodi/ Rashodi i izdaci poslovanja Ukupni rashodi iznose =29.355,36€**

**Račun plana 3**- Rashodi poslovanja 22.298,11€ izvršeni su za 11,6% više u odnosu na prethodnu godinu radi povećanja osnovice za plaće , materijalni rashodi su u porastu radi povećanja cijena roba i usluga na tržištu

**Računi skupine 31**- Rashodi za zaposlene 13.018,98€ , rashodi su izvršeni po indeksu 4,4% više u odnosu na prethodnu godinu

Plaće za redovan rad su izvršene više radi povećanja koeficijenta za obračun plaće od 1.6.2024.g. Doprinosi na plaće indeks izvršenja je u skladu sa obrazloženjem uz plaće.

**Računi skupine 32- Materijalni rashodi =9.131,94**€

**Račun 321**- Naknade troškova zaposlenima =128,28€ indeks je manji jer je naknada za prijevoz na posao i s posla privremeno ukinuta sukladno aktualnom besplatnom autobusnom prijevozu u SMŽ.

**Račun 322-** Rashodi za materijal i energiju =2.451,19€ indeks je manji ; troškovi energije su manje realizirani nego prethodne godine , nabavljeno je manje sitnog inventara

**Račun 323**-Rashodi za usluge , 6.479,84€ ,indeks izvršenja je za 64,1% veći nego prethodne godine

Najznačajnije odstupanje se dogodilo kod usluga tekućeg i inv.održavanja gdje se radi o usluzi pranja fasade zgrade knjižnice i povećanih usluga vezanih za kazališne predstave i radionice i vezanih cijena uz to koje su porasle u 2024.g.

Intelektualne usluge se odnose na planirane uglavnom prigodne radionice za djecu predškolskog uzrasta kao i za djecu Osnovne škole Josipa Kozarca . Računalne usluge su usluge programske podrške ZAKI i nova usluga uvođenja aplikacije Uredsko poslovanje (eUredsko) na temelju zakonskih odredbi radi čega je stavka rashoda veća u odnosu na prethodnu godinu , održavanje domene za web stranicu

Ostale usluge su; Usluge čuvanja imovine i osoba, vatrodojava ;godišnje održavanje sustava vatrodojave i mjesečni paušal Javnoj postrojbi Novska za istu svrhu. Nadalje HRT /RTV pristojba , poslovi zaštite na radu sukladno zakonskim odredbama te korištenje eservisa /eračun putem FINA-e.

**Račun 329-**Ostali nespomenuti rashodi poslovanja izvršeni su za policu /premiju osiguranja zaposlene osobe

**Račun 343-** Bankarske usluge , rashod varira -ovisno o količini prometa /transakcija ,pored redovnih usluga platnog prometa u trošak ulazi i cijena certifikata za Internet bankarstvo i korištenje poslovne kartice

**Računi skupine 42- Rashodi za nabavu proizvedene dugotrajne imovine** **=7.057,25€** indeks odstupanja je veći za 2,8% u odnosu na prethodnu godinu radi prihoda od donacija za otkup knjiga

Račun 422 Postrojenja i oprema ; nabavljen je projektor i projektorsko platno za multimedijalnu salu Od opreme nabavljen je usisavač

Račun 424 Knjige – redovna nabava knjiga te iskazani interes za otkup knjiga uvrštenih na popis MKM

Rezultat poslovanja ; Sučeljavanjem ukupnih prihoda od 32.966,23€ i ukupnih rashoda od 29.355,36€ imamo višak prihoda za raspored u sljedećem razdoblju iznosi 3.610,87€ te uz preneseni manjak iz prethodne godine od 970,99€ ukupan višak poslovanja iznosi 2.639,88€.

Neutrošeni iznos na žiro računu od 2.273,83€ izvori su od MKM-a za redovnu nabavu knjiga i otkup knjiga a ostatak od 560,03€ pripada prihodu od članarina.

Narodna knjižnica i čitaonica ima jednog zaposlenog (ravnateljica)

**Obveze –** nedospjele

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Početno stanje** |  | **Promet** |  | **Saldo** |  |
| **Broj računa** | **Naziv računa** | **Duguje** | **Potražuje** | **Duguje** | **Potražuje** | **Duguje** | **Potražuje** |
| **OSTALO** | | | | | | | |
| 231110 | Obveze za zaposlene i privremeno zaposlene | 0,00 | 0,00 | 8.940,08 | 8.940,08 | 0,00 | 0,00 |
| 231310 | Obveze za plaće u naravi | 0,00 | 0,00 | 2.235,02 | 2.235,02 | 0,00 | 0,00 |
| 231320 | Računski plan nastao konverzijom | 0,00 | 0,00 | 1.843,88 | 1.843,88 | 0,00 | 0,00 |
| **231** | **Obveze za zaposlene** | **0,00** | **0,00** | **13.018,98** | **13.018,98** | **0,00** | **0,00** |
| 232120 | Naknade za prijevoz, za rad na terenu i odvojeni život | 0,00 | 0,00 | 53,28 | 53,28 | 0,00 | 0,00 |
| 232130 | Stručno usavršavanje zaposlenika | 0,00 | 0,00 | 75,00 | 75,00 | 0,00 | 0,00 |
| 232210 | Uredski materijal i ostali materijalni rashodi | 0,00 | 33,91 | 148,03 | 114,12 | 0,00 | 0,00 |
| 232230 | Energija | 0,00 | 633,37 | 3.213,80 | 2.580,43 | 0,00 | 0,00 |
| 232250 | Sitni inventar i auto gume | 0,00 | 0,00 | 17,98 | 17,98 | 0,00 | 0,00 |
| 232310 | Usluge telefona, pošte i prijevoza | 0,00 | 0,00 | 234,24 | 271,73 | 0,00 | 37,49 |
| 232320 | Usluge tekućeg i inv. održavanja građ. objekata | 0,00 | 675,00 | 2.023,00 | 1.348,00 | 0,00 | 0,00 |
| 232322 | USLUGE TEK. I INV. ODRŽ. OPREME | 0,00 | 0,00 | 106,06 | 106,06 | 0,00 | 0,00 |
| 232330 | Usluge promidžbe i informiranja | 0,00 | 40,63 | 40,63 | 0,00 | 0,00 | 0,00 |
| 232340 | Komunalne usluge | 0,00 | 21,46 | 128,76 | 124,79 | 0,00 | 17,49 |
| 232370 | Intelektualne i osobne usluge | 0,00 | 0,00 | 2.209,11 | 2.209,11 | 0,00 | 0,00 |
| 232380 | Računalne usluge | 0,00 | 0,00 | 541,63 | 541,63 | 0,00 | 0,00 |
| 232390 | Ostale usluge | 0,00 | 0,00 | 1.772,34 | 1.878,52 | 0,00 | 106,18 |
| 232392 | Ostale nespomenute usluge | 0,00 | 1,66 | 0,00 | 0,00 | 0,00 | 1,66 |
| 232920 | Premije osiguranja | 0,00 | 0,00 | 72,63 | 72,63 | 0,00 | 0,00 |
| 232930 | Reprezentacija | 0,00 | 3,30 | 3,30 | 0,00 | 0,00 | 0,00 |
| **232** | **Obveze za materijalne rashode** | **0,00** | **1.409,33** | **10.639,79** | **9.393,28** | **0,00** | **162,82** |
| 234310 | Obveze za bankarske usluge i usluge platnog prometa | 0,00 | 47,29 | 163,33 | 147,19 | 0,00 | 31,15 |
| **234** | **Obveze za financijske rashode** | **0,00** | **47,29** | **163,33** | **147,19** | **0,00** | **31,15** |
| **23** | **Obveze za rashode poslovanja** | **0,00** | **1.456,62** | **23.822,10** | **22.559,45** | **0,00** | **193,97** |
| 242210 | Uredska oprema i namještaj | 0,00 | 0,00 | 642,30 | 642,30 | 0,00 | 0,00 |
| 242270 | Uređaji, strojevi i oprema za ostale namjene | 0,00 | 0,00 | 454,41 | 454,41 | 0,00 | 0,00 |
| 242410 | Knjige u knjižnicama | 0,00 | 923,16 | 6.883,70 | 5.960,54 | 0,00 | 0,00 |
| **242** | **Obveze za nabavu proizvedene dugotrajne imovine** | **0,00** | **923,16** | **7.980,41** | **7.057,25** | **0,00** | **0,00** |
| **24** | **Obveze za nabavu nefinancijske imovine** | **0,00** | **923,16** | **7.980,41** | **7.057,25** | **0,00** | **0,00** |
| **2** | **Obveze** | **0,00** | **2.379,78** | **31.802,51** | **29.616,70** | **0,00** | **193,97** |
| **Ukupno za ostalo:** | | **0,00** | **2.379,78** | **31.802,51** | **29.616,70** | **0,00** | **193,97** |
| **Sveukupno:** | | **0,00** | **2.379,78** | **31.802,51** | **29.616,70** | **0,00** | **193,97** |

**Aktivnosti (siječanj – lipanj 2024.g.)**

**Siječanj –**

03.01. – Prigodna objava najčitanijih naslova u prošloj godini na društvenim mrežama knjižnice

03.01. – Objava ankete za pratitelje knjižnice na Facebook stranici knjižnice

12.01. – Objava novih obrađenih naslova knjiga na društvenim mrežama knjižnice (nabavljene iz pilot projekta Otkup Ministarstva kulture i medija)

15.01. – Kazališna predstava „Sportski život letećeg Martina“

Predstava se održala u društvenom domu Lipovljani za više razrede Osnovne škole Josip Kozarac u izvedbi putujućeg kazališta Mala scena iz Zagreba uz financijsku potporu Turističke zajednice OL.

23.01. – Objava novih naslova obrađenih knjiga na društvenim mrežama

24.01. - Objava novih naslova obrađenih knjiga na društvenim mrežama

29.01. – Objava novih poučnih slikovnica za djecu na društvenim mrežama

31.01. - Objava novih naslova obrađenih knjiga na društvenim mrežama

**Veljača –**

06.02. - Objava novih naslova obrađenih knjiga na društvenim mrežama knjižnice

07.02. – Obilježavanje nacionalne kampanje Čitaj mi!

Besplatan upis u knjižnicu za sve uzraste.

07.02. – Radionica fotografije – Svjetlopisci

Učenici 6.b. dogovarali su i razrađivali izradu foto stripa s voditeljicom Foto video kluba Marijanom Kapetanović.

08.02.- Fašnik u knjižnici

Likovna radionica s voditeljicom iz DND Kutina Vlatkom Vidiček-Dam, za učenike 1.razreda OŠ Josipa Kozarca Lipovljani na temu Fašnik u Zemlji Čudesa.

08.02. – Predstava za djecu

U organizaciji Dječjeg vrtića Iskrica odigrana je predstava Šarenog svijeta povodom fašnika u prostoru multimedijalne dvorane knjižnice.

14.02. – Valentinovo uz knjigu

Prigodom Valentinova, polaznici DV Iskrica slikali su se kod nove foto točke u lipovljanskom parku koju je nabavila Turistička zajednica OL, a potom se pročitala slikovnica o zaljubljenom vuku. I sama djeca su se okušala u čitanju i prepričavanju priča.

14.02. - Radionica fotografije - Svjetlopisci

Učenici 6.b ili drugim riječima Svjetlopisci krenuli su aktivno u izradu foto stripa. Posla je puno, ali svi vrijedno odrađuju svoju ulogu. Neki su glumci, neki scenaristi, fotografi, a neki imaju ulogu informatičara.

14.02. – Djeca čitaju djeci

Projekt koji se provodi već četiri godine s puno uspjeha u sklopu kampanje Čitaj mi! Učenici 2. razreda OŠ Josip Kozarac koji su sudjelovali na smotri LiDraNo susreli su se s vrtićkom skupinom Kockice. Recitirali su kratke priče, a potom pročitali tri bajke.

15.02. – Objava novih naslova knjiga na engleskom jeziku (novitet u knjižnici na zahtjev više korisnika)

18.02. – Najava radionice šminkanja za žene na društvenim mrežama knjižnice

21.02. – Međunarodni dan materinskog jezika.

Besplatno godišnje članstvo za zainteresirane mještane.

28.02. – Objava novih naslova knjiga na društvenim mrežama knjižnice

28.02. – Radionica fotografije – Svjetlopisci

Vrijedni učenici 6.b. završili su sa segmentom fotografiranja kadrova za budući foto strip, a prigodno su dobili i majice s nazivom njihove grupe.

**Ožujak –**

06.03. - Radionica fotografije - Svjetlopisci

Dio ekipe naše foto grupe Svjetlopisci odnosno scenaristica, fotografkinja i dva informatičara, u knjižnici su birali snimljene fotografije za foto strip i pripremali program za obradu fotografija.

06.03. – Demonstrativna radionica šminkanja

Povodom Dana žena, organizirali smo vođenu radionicu šminkanja s vlasnicom Beauty studia EnART, Enom Čavlović. Interes je bio poveći te smo već prvi dan popunili redovnu listu, ali i listu čekanja.

Ena je polaznice naučila mnoštvo malih i velikih trikova kako izgledati WOW sa par poteza kistom. Znanje je skupljala tijekom 18 godina iskustva kako u kazalištu, na filmu tako i u svom vlastitom beauty studiju.

Svaka polaznica je dobila poklon koji nam je omogućila PUPA Milano Hrvatska.

08.03. – Međunarodni dan žena – Izložba knjiga

Iz našeg fonda smo izdvojili najljepše knjige koje slave žene, govore o borbi žena i čije su autorice žene.

13.03. – Radionica fotografije – Svjetlopisci

Odabir i obrada fotografija za foto strip u softveru za fotografije.

14.03. - Posjet izložbi i Spomen sobi Josipa Kozarca

Naši mališani iz Dječjeg vrtića Iskrica posjetili su galeriju knjižnice gdje se nalazi stalni postav predmeta odnosno Spomen soba Josipa Kozarca i tradicionalna izložba Šuma okom šumara povodom 10. Dana Josipa Kozarca.

Nakon svoje posjete i razgovoru o Josipu Kozarcu, naslikali su motive iz njegovog života u Lipovljanima.

Njihova mala simpatična izložba postavljena je također u galeriji knjižnice. Prekrasna suradnja s najmlađima je zaista od velike vrijednosti.

15.03. – X. Dani Josipa Kozarca u Lipovljanima

Znanstveno stručni skup započeo je kratkim otvorenjem izložbe fotografija 18. bjelovarskog salona fotografija ''Šuma okom šumara'' u galerijskom prostoru knjižnice koju svake godine organizira Hrvatsko šumarsko društvo.

U multimedijalnoj dvorani potom je krenuo drugi dio skupa odnosno izlaganja i prezentacije na temu ''Slavonska šuma u izazovima klimatskih promjena''.

Ovogodišnji znanstveno stručni skup u čast Josipa Kozarca, hrvatskog šumara i književnika, završio je promocijom vrlo vrijedne i dugo snivane i pripremane knjige ''Šumarski radovi Josipa Kozarca''. Autori su poklonili knjižnici nekoliko primjeraka knjige.

20.03. -Radionica fotografije - Svjetlopisci

Naši vrijedni Svjetlopisci su i ove srijede dio svog slobodnog vremena proveli u knjižnici gdje radimo na njihovom prvom foto stripu.

25.03. - Uskršnja radionica/pričaonica

Čitanje priče „Velika gužva u uskršnjem selu“ za polaznike Dječjeg vrtića Iskrica. Potom smo ukrašavali uskršnje košarice, crtali i bojali pisanice, velike i male. Izložbu njihovih radova postavili smo na sami ulaz knjižnice kako bi ujedno svima poželjeli sretan Uskrs.

26.03. - Posjet učenika PŠ Međurić, OŠ Banova Jaruga

Posjetili su nas učenici Područne škole Međurić zajedno s njihovom voditeljicom Željkom Biro i školskom knjižničarkom Sandrom Neralić. Prvenstveno su nam došli u posjet kako bi za potrebe svoje fotografske sekcije u školi odnosno u sklopu provođenja B1 aktivnosti: I ja mogu biti fotograf (učenici 1.- 4.r.), pogledali izložbu fotografija Šuma okom šumara.

Razgovarali smo također i o Spomen sobi Josipa Kozarca, staroj ljekarni i općenito što sve provodimo u prostoru knjižnice.

**Travanj -**

12.04. - Objava novih naslova obrađenih knjiga na društvenim mrežama i preporuke portala za recenzirane knjige Goodreads i Knjiški recenziraj

18.04. – Najava programa za Noć knjige 2024.

Ove godine je to trinaesta Noć knjige, manifestacija koja u središte svojeg interesa stavlja djela, njihove tvorce i čitatelje, a koja se priređuje u povodu Svjetskog dana knjige i autorskih prava i Dana hrvatske knjige.

Tema ovogodišnje manifestacije glasi - Kad je prizma kataklizma: knjige za izazovna vremena.

19.04. – Online obljetnica - 150. obljetnica rođenja naše najpoznatije književnice za djecu Ivane Brlić Mažuranić

**NOĆ KNJIGE**

22.4. - Dan planeta Zemlje i Noć knjige

Predstavom Šarenog svijeta proslavili smo i obilježili Dan planeta Zemlje u društvu najmlađih lipovljanaca i počeli s programima za Noć knjige

23.4. - Noć knjige - kataklizma

- Priče o dinosaurima -

Vrtićka grupa Kockice u knjižnici je imala priliku čuti, ali i sudjelovati u pričaonici o velikim strašnim gmazovima koji su živjeli na našoj planeti 180 milijuna godina. Riječ je naravno o dinosaurima. Nakon puno ideja o tome kako se dogodio smak svijeta, izradili smo fosile odnosno glinene pločice s ostacima dinosaura i napravili smo crteže s najdražim vrstama dinosaura. Radovi su izloženi u prostoru knjižnice.

24.04. - Noć knjige

- Lutkarska predstava -

Lutkarska družba Kutko iz Knjižnica i čitaonica Kutina priredila je odličan scenarij gdje smo se ujedno i nasmijali, ali i propitkivali važnost blaga i čistog mora. Predstava pod nazivom Morska kraljica Slanomorina, gusarsko blago i Luce oduševila je sve prisutne. Održali smo dva termina, jedan za 1. i 2. razrede OŠ Josip Kozarac, a drugi za 3. i 4. razrede i PŠ Piljenice.

**Svibanj -**

10.05. – 3. okrugli stol „Potencijali razvitka manjih mjesta i gradova promicanjem knjige i čitanja“

Sudjelovanje na stručnoj konferenciji Mala mjesta, velike ideje u Gradskoj knjižnici i čitaonici „Ante Jagar“ Novska.

14.05. - Objava novih naslova obrađenih knjiga na društvenim mrežama

16.05. - Književni susret za djecu

Družili smo se s autoricom dječjih slikovnica Juditom Kralj.

Judita je pedagogica iz Karlovca koja je napisala već tri slikovnice - Kraljevstvo šupljeg zuba i dvije knjige zagonetki za djecu.

Pričaonice smo održali sa starijom vrtićkom skupinom DV Iskrica te nakon toga s učenicima prvašićima OŠ Josip Kozarac.

Uz pričanje priče o higijeni pranja zubi, postavljanje raznih pitanja i odgovaranja na nekoliko zanimljivih zagonetki, autorica je poklonila vrtiću i školi jednu svoju zbirku zagonetki kako bi se mogli kroz mozgalice zabaviti i na satu.

21.05. - Svjetski dan pčela

Svjetski dan pčela obilježava se svake godine 20. svibnja, a ovogodišnja tema je Pčela u suradnji s mladima.

Mi smo u knjižnici s polaznicima Dječjeg vrtića Iskrica održali kratko, ali jako slatko predavanje i degustaciju proizvoda nastalih od vrijednih i marljivih pčelica.

Zahvaljujući Pčelarstvo Turas djeca su imala priliku kušati nekoliko vrsta meda, cvjetni prah, medenjake, propolis pa čak i melem od pčelinjeg voska.

Naučili smo koliko nam pčele znače za život, a isto tako saznali smo tko sve živi u košnici i kako je organiziran rad pčela.

22.05. - Radionica fotografije

Foto grupa Svjetlopisci ušli su u završnu fazu izrade foto stripa. Danas smo u multimedijalnoj dvorani knjižnice pregledali sve fotografije, provjeravali pravopis tekstualnog dijela stripa, redali fotografije prema redoslijedu izvođenja. Preostao nam je još jedan susret gdje ćemo lijepiti fotografije na kapafiks kako bi dobili gotov proizvod i kako bi mogli plasirati foto strip kao izložbu.

24.05. - Objava novih naslova obrađenih knjiga na društvenim mrežama

**Lipanj -**

06.06. - Objava novih naslova obrađenih knjiga na društvenim mrežama

07.06. – Najava programa i radionica za dječju manifestaciju Ljeto za pet

12.06. - Radionica fotografije

Zadnja radionica u ovoj školskoj godini u sklopu projekta "Ruke koje rade" s našom grupom Svjetlopisci tj. S učenicima 6.b OŠ Josip Kozarac, Zajednicom tehničke kulture Kutina i Foto video klubom Kutina

Završili smo s izradom foto stripa te su ga učenici sami postavili u galerijskom prostoru knjižnice.

Strip će biti izložen i u Kutini 27.06. povodom Dana grada Kutine, a početkom školske godine i u Osnovnoj školi Josipa Kozarca Lipovljani.

14.06. - Objava novih naslova obrađenih knjiga na društvenim mrežama

18.06. - Objava novih naslova obrađenih knjiga na društvenim mrežama iz projekta Otkup Ministarstva kulture i medija

18.06. – Video poziv na manifestaciju Ljeto za pet

18.06. – Posjet učenika

Učenici 6.b razrednog odjela s razrednicom Sanjom Martić posjetili su Narodnu knjižnicu i čitaonicu Lipovljani, a povodom izložbe foto stripa kojeg su izradili njihovi kolege iz razreda pod nazivom Svjetlopisci.

Podijelili smo im pohvalnice za trud i zalaganje na svim radionicama tijekom školske godine.

21.06. – Ljeto za pet

Ovogodišnja manifestacija organizirana je povodom početka ljeta i zadnjeg dana školske godine. Za svu zainteresiranu djecu u lipovljanskom parku, pripremili smo likovnu radionicu sa slikaricom Šteficom Vuković iz Novske, kreativnu radionicu izrade svjetionika i podmornica s voditeljicom Monikom Kolmar, predstavu Šarenog svijeta s Ivicom i Viktorom Kolmarom. Parkom nam je šetala i s djecom se fotografirala maskota Miss Piggy, stroj za sapunice radio je punom parom na opće veselje svakog djeteta te smo na kraju tradicionalno djecu počastili sladoledom iz lokalne slastičarnice Korzo.

Ove godine djeca i roditelji imali su priliku izraditi zmajeve od početka do kraja, a vodila ih je Udruga zmajara Hrvatske „Zmajoljupci“ koji profesionalno izrađuju zmajeve te sudjeluju na brojnim natjecanjima po svijetu.

Manifestaciju je potpomogla sufinanciranjem Turistička zajednica OL i Općina Lipovljani.

27.06. - Objava novih naslova obrađenih knjiga na društvenim mrežama iz projekta Otkup Ministarstva kulture i medija

28.06. – Objava kratkog promotivnog videa

Knjižnica je napravila profil na društvenoj mreži TikTok kako bi promocijom zanimljivih i popularnih knjiga pokušala doprijeti do mlađe publike i potencijalnih novih korisnika. Sve objave dijelimo i dalje na Facebook i Instagram profilu knjižnice.

**Ostale aktivnosti**

Početkom veljače napravio se servis sedam vatrogasnih aparata u knjižnici za koje su zaduženi DVD Lipovljani.

Pregledom vanjske ventilacijske jedinice ustanovila se greška u protoku plina odnosno curenje plina. Popravak na instalaciji održao se u travnju. Tvrtka koju smo angažirali je Mi Maris iz Ivanić-Grada koju smo tražili ujedno da od ove godine budu ugovorom zaduženi za godišnje servise cjelokupnog sustava grijanja i hlađenja.

U lipnju se detaljno oprala i tretirala algicidima fasada na zgradi knjižnice i okolne staze do knjižnice. Pranje je napravljeno od strane obrta Luna House Exterior, vlasnik Davor Dujlović. Također je u lipnju obavljeno i testiranje hidrantske mreže od strane Kontrol biro-a koji su zaduženi za zaštitu na radu.

Ministarstvo kulture odobrilo je 3.400,00 eura za redovnu nabavu knjiga u 2024. godini, a za projekt Otkup knjiga 3.000,00 eura.

U prostoru knjižnice svaki petak popodne se održavaju radionice slaganja i programiranja robota koje provodi Klub tehničke kulture Lipovljani.

Do 30. 06. 2024. nabavljeno je i obrađeno te stavljeno u posudbu ukupno 338 jedinica novih knjiga. Upisano je 16 novih korisnika, a imamo 207 važećih članstva u periodu od 01.01. do 30.06.

* Narodna knjižnica i čitaonica Lipovljani nema primljenih i danih zajmova niti potencijalnih obveza u 2024.g.

U Lipovljanima, 10.srpnja 2024.g.

Ravnateljica

Marita Štelma mag.bibl.et museol.